

Vilniaus memorialinių muziejų direkcijos

**VINCO KRĖVĖS-MICKEVIČIAUS MEMORIALINIS butas-MUZIEJUS**

Tauro g. 10-1, LT-01114, Vilnius. Tel. (8 5) 262 01 48, mob. 8 678 836 44

el. paštas [kreve.vilnius@gmail.com](mailto:kreve.vilnius@gmail.com) ir interneto svetainė www.krevesmuziejus.lt

JUBILIEJINIŲ VINCO KRĖVĖS METŲ IŠŠŪKIS

LIETUVOS MOKYKLŲ MOKSLEIVIAMS

**„Ex libris. Vincui Krėvei –140. Kaip žydėjimas liepų...“**

**Dalyvauk knygos ženklo konkurse nuo 2022 m. kovo 1 d. iki gegužės 1 d.**

EKSLIBRISAS (lot. *ex libris* – iš knygų), knygos turėtojo nuosavybės ženklas – mažas popieriaus lapelis, klijuojamas vidinėje knygos viršelio pusėje arba priešlapyje; smulkiosios grafikos kūrinys. Sudaro knygos savininko asmenvardis ir papildanti meninė kompozicija (heraldinė, ornamentinė, šriftinė, vaizduojamoji, abstrakti ar pan.). XX a. 2-oje pusėje ekslibrisai iš dalies prarado taikomąją paskirtį, ir kaip unikalūs mažosios grafikos kūriniai, buvo pradėti gaminti parodoms bei svarbioms sukaktims pažymėti.

2022-ieji – jubiliejiniai Vinco Krėvės-Mickevičiaus metai. Rudenį minėsime 140-ąsias lietuvių literatūros klasiko gimimo metines. Šia proga kviečiame Lietuvos moksleivius sukurti ekslibrisą šios iškilios asmenybės atminimui.

*„Nerastume mūsų dvidešimtajame amžiuje kitos tokios asmenybės, apie kurią sustoję galėtų įdomiai šnekėtis visokių profesijų žmonės: literatai ir tautosakininkai, istorikai ir politikai, pedagogai ir teatro mylėtojai, profesoriai ir paprasti sodiečiai. Ne tik kalbėtis, bet ir ginčytis. [...] Mes turime gerai įsiklausyti į jo žodį, kad galėtume pakelti akis nuo žemės, pamatyti praeities prasmę ir ateities perspektyvą. Mes turėtume gerai pažinti jo sudėtingą gyvenimą ir darbus, kad galėtume daryti teisingas išvadas, atitinkančias šio neeilinio žmogaus užmojus ir talentą.“*

Zalatorius Albertas, *Vincas Krėvė. Nebaigta monografija*, sudarytoja Jūratė Sprindytė, Vilnius: Lietuvių literatūros ir tautosakos institutas, 2003, p. 516–517.

**Konkurso nuostatai**

**Rengėjas**

Knygos ženklo konkursą „Ex libris. Vincui Krėvei – 140. Kaip žydėjimas liepų...“ rengia Vilniaus memorialinių muziejų direkcijos Vinco Krėvės-Mickevičiaus memorialinis butas-muziejus (Tauro g. 10-1, Vilnius). Konkurso trukmė – nuo 2022 m. kovo 1 d. iki gegužės 1 d., laureatų paskelbimas – birželio mėnesį. Informacija teikiama el. paštu [kreve.vilnius@gmail.com](mailto:kreve.vilnius@gmail.com) ir tel. (8 5) 262 01 48.

**Tikslai**

Įprasminti jubiliejinius Vinco Krėvės-Mickevičiaus metus – 140-ąsias lietuvių literatūros klasiko gimimo metines.

Puoselėti knygos ženklo meną, pakviečiant Lietuvos moksleivius sukurti originalių mažosios grafikos kūrinių.

Skatinti tarpdalykinį bendradarbiavimą, pasiūlant temą integruotai lietuvių kalbos ir dailės pamokai skirtingų amžiaus grupių moksleiviams.

**Dalyvių grupės**

1–4 klasių mokiniai

5–8 klasių mokiniai

9–12 klasių mokiniai

**Sąlygos**

**Būtinasis įrašas kūriniuose (pasirinktinai)**

Ex libris. Vincui Krėvei – 140

Ex libris. Vincas Krėvė 1882–1954

**Literatūrinės idėjos meninei kompozicijai**

Apsakymai „Antanuko rytas“, „Skerdžius“ (iš knygos „Šiaudinėj pastogėj“).

Padavimai „Milžinkapis“, „Daina apie arą“ (iš knygos „Dainavos šalies senų žmonių padavimai“).

Drama „Skirgaila“.

**Atlikimo technika**

Tradicinės technikos (pieštukai, tušas, guašas ir kt.).

Kompiuterinė grafika.

**Lapo dydis**

Knygos ženklas įkomponuotas į A5 formato lapą.

Knygos ženklas įkomponuotas į A4 formato lapą.

**Autorystė**

Knygos ženklas negali būti anksčiau skelbtas ar siųstas į kitus konkursus.

Ekslibrise negali būti panaudoti kitų autorių autoriniai kūriniai.

**Dalyvių registracija**

Prašom užpildyti (pasirinktinai)

Elektroninė dalyvio anketos forma <https://forms.gle/GbctYLxhLkGq5iMC8>

Popierinė dalyvio anketos forma [žr. Priedas].

**Pateikimas**

Darbus konkursui prašom pateikti **iki 2022 m. gegužės 1 d.**

**Originalą** siųsti adresu:

Konkursui „Ex libris. Vincui Krėvei – 140“

Vinco Krėvės-Mickevičiaus memorialinis butas-muziejus

Tauro g. 10-1, Vilnius, LT-01114.

**Kopiją** (jei dalyvis turi sąlygas kokybiškai nuskenuoti ar nufotografuoti) įkelti į

Dalyvio anketos elektroninę formą <https://forms.gle/GbctYLxhLkGq5iMC8>

Arba atsiųsti el. paštu [kreve.vilnius@gmail.com](mailto:kreve.vilnius@gmail.com)

**Vertinimo kriterijai**

Temos suvokimas ir atskleidimas

Kompozicijos savitumas ir grafinė išraiška

Būtinojo įrašo meninis įkomponavimas

**Apdovanojimai**

Padėkos ir staigmenos jauniesiems ekslibrisų kūrėjams bei jų mokytojams

Ekslibrisų kolekcijos pristatymas

**Dalyvauk konkurse ir nustebink Krėvę!**